บจ.ดาหน้าชูกำไรแจ๋วตามคาดCPFนิวไฮลั่นปั้นทั้งปี2แสนล้าน
CPFADVANCDCCTHAIQHIVL อวดกำไรไตรมาส 3 หรูตามคาด
30 ต.ค. 2565

CPFADVANCDCCTHAIQHIVL อวดกำไรไตรมาส 3 หรูตามคาด 
นายอดิเรก ศรีประทักษ์ กรรมการผู้จัดการใหญ่และประธานคณะผู้บริหาร บริษัท เจริญโภคภัณฑ์อาหาร (CPF) เปิดเผยว่า ในไตรมาส 3 ปีนี้บริษัทมีกำไรสุทธิ 5,086 ล้านบาท กำไรสูงสุดเป็นประวัติการณ์ และเพิ่มขึ้น 19% จากช่วงเดียวกันปีก่อน โดยมียอดขายรวม 5.4 หมื่นล้านบาท 
สำหรับงวด 9 เดือน มีกำไรสุทธิ 1.3 หมื่นล้านบาท เพิ่มขึ้น 8% มาจากยอดขาย 1.5 แสนล้านบาท และมั่นใจยอดขายทั้งปีทะลุ 2 แสนล้านบาท ตามคาด แม้น้ำท่วมทำให้ร้านค้าปลีกและไก่ 5 ดาว ปิดสาขา 15% ก็ตาม 
บริษัท แอดวานซ์ อินโฟร์ เซอร์วิส (ADVANC) โชว์กำไรสุทธิไตรมาส 3 ที่ 6,172 ล้านบาท เพิ่มขึ้น 26% และรวม 9 เดือน กำไรสุทธิ 1.9 หมื่นล้านบาท โต 26% 
บริษัท การบินไทย (THAI) กำไรดีตามนัด ไตรมาส 3 สูงถึง 2,446 ล้านบาท หรือ 1.12 บาทต่อหุ้น แต่รวม 9 เดือน ยังขาดทุนสุทธิ 4,809 ล้านบาท หรือ 2.20 บาทต่อหุ้น 
ด้านบริษัท ไดนาสตี้เซรามิค (DCC) แจ้งว่า ไตรมาส 3 มีกำไรสุทธิ 289 ล้านบาท เพิ่มขึ้น 16% ส่งผลให้ 9 เดือน มีกำไรสุทธิ 990 ล้านบาท เพิ่มขึ้น 6.7% 
ขณะที่บริษัท ควอลิตี้เฮ้าส์ (QH) กำไรสุทธิเพิ่มขึ้น 34% เป็น 275 ล้านบาท หรือ 0.03 บาทต่อหุ้น ในไตรมาส 3 แต่รวม 9 เดือน ลดลง 49% เหลือ 800 ล้านบาท 
บริษัท อินโดรามา เวนเจอร์ส (IVL) มีกำไรสุทธิ 3,602 ล้านบาท ในไตรมาส 3 โต 24% และรวม 9 เดือน กำไร 17,025 ล้านบาท พุ่งขึ้น 164%
บริษัทหลักทรัพย์ ซิตี้กรุ๊ป ย้ำว่า กลุ่มอสังหาริมทรัพย์มีความเสี่ยงมากขึ้นจากน้ำท่วม โดยเฉพาะบริษัท พฤกษา เรียลเอสเตท (PS) บริษัท แลนด์ แอนด์ เฮ้าส์ (LH) และ QH